ÎNŢelegere de cooperare
 ÎNTRE MUNICIPIUL TIMIŞOARA, România 
ŞI ORAŞUL NOTTINGHAM, marea britanie
Municipiul Timişoara, din România şi oraşul Nottingham, din Marea Britanie, denumite în continuare Părţi, dorind să promoveze prietenia şi relaţiile de cooperare între cetăţenii celor două oraşe, respectând cultura şi tradiţiile celor două popoare, în contextul comun european, convin să încheie prezenta Înţelegere de Cooperare.

Art. 1
Părţile îşi exprimă voinţa de a stabili şi întreţine relaţii de cooperare cu scopul de a promova buna înţelegere între cetăţenii celor două oraşe, de a facilita legături între cetăţeni şi instituţii din cele două oraşe şi de a încuraja implicarea comună în diverse domenii ale vieţii sociale, economice şi culturale.
Art. 2
În scopul dezvoltării relaţiilor dintre oraşe, Părţile convin să coopereze prin intermediul administraţiilor publice locale prin schimburi de experienţă şi bună practică în următoarele domenii principale de interes: dezvoltare locală şi regenerare urbană, transport şi cultură.
Art.3 
Părţile stabilesc să menţină o legătură permanentă între conducători şi compartimentele implicate din primăriile celor două oraşe în scopul facilitării schimburilor de experienţă şi cooperării.

Art. 4
Părţile convin de asemenea să faciliteze schimburile între entităţi similare din cele două oraşe, în special în domeniile: cultură şi arte, educaţie şi tineret şi să încurajeze dezvoltarea relaţiilor de afaceri şi investiţiile.
Art. 5
Implicarea comună în domeniile convenite nu exclude cooperarea în alte domenii care ar putea fi considerate oportune şi benefice pentru dezvoltarea relaţiilor de cooperare dintre Părţi.

Art. 6
Părţile se vor sprijini reciproc în promovarea de activităţi şi proiecte comune în domeniile prevăzute de prezenta înţelegere.
Art. 7
(1)  Prezenta Înţelegere se încheie pentru o perioadă nedeterminată şi intră în vigoare la data semnării. 


(2) Încetarea valabilităţii prezentei înţelegeri se poate realiza printr-o notificare scrisă adresată celeilalte Părţi, care va produce efecte de la data primirii notificării.



(3) Prezenta Înţelegere poate fi modificată de comun acord, modificările urmând să intre în vigoare la data semnării.

(4) Oricare dintre Părţi poate denunţa prezenta înţelegere, pentru motive temeinice, printr-o notificare scrisă adresată celeilalte Părţi. Denunţarea produce efecte de la data primirii notificării.
Semnat la Timişoara, la data de ..... octombrie 2009, în două exemplare originale, fiecare în limba română şi limba engleză, toate textele fiind egal autentice. 

